**ELŐTERJESZTÉS**

**Szombathely Megyei Jogú Város Közgyűlése Gazdasági és Városstratégiai Bizottságának**

**2016. június 20-ai rendkívüli ülésére**

**Javaslat**

**a TOP-6. 5.1-15 pályázati felhívás keretében önkormányzati épületek energetikai korszerűsítésére irányuló pályázatokkal kapcsolatos döntések meghozatalára**

Szombathely Megyei Jogú Város Közgyűlése a 192/2016. (VI.9.) Kgy. sz. határozatával döntést hozott, hogy a TOP-6.5.1-15 kódszámú, az „Önkormányzati épületek energetikai korszerűsítése” című pályázati felhívásra a Városháza és a Szombathelyi Neumann János Általános Iskola épületének energetikai fejlesztése vonatkozásában pályázatot kíván benyújtani.

A Közgyűlés döntött arról is, hogy egy maximum 5 db projektet magában foglaló támogatási kérelem benyújtásának lehetőségét megvizsgálja, összetett beruházásként nevesítve.

Az összetett beruházásra kerülő pályázatok esetén elsősorban az egészségügyi alapellátást ellátó rendelőintézetek épületeinek energetikai fejlesztése került megvizsgálásra.

Az Egészségügyi Gamesz vezetője által – a pályázati felhívásnak megfelelően - javasolt intézmények közül a Jáki úti, a Váci Mihály utcai és a Rumi úti rendelő energetikai fejlesztése került megvizsgálásra. A jelen pályázati felhívás alapján a Jáki úti és a Váci Mihály utcai rendelő fejlesztésére van lehetőség. A Rumi úti rendelő nemrég került felújításra (nyílászárók cseréje, belső burkolatok, fűtéskorszerűsítés, akadálymentesítés), igényként csak a külső homlokzati felújítás és kazán cseréje merült fel. Tekintettel arra, hogy a felújított épület esetében projekt szempontból elvárható energiamegtakarítás nem érhető el, az épület fejlesztése jelen pályázatból nem megoldható.

Fentiekre tekintettel további intézmények épületenergetikai fejlesztése került megvizsgálásra a szociális, óvodai és kulturális intézmények vonatkozásában.

A TOP-6.2.1-15 kódszámú, a „Családbarát, munkába állást segítő intézmények közszolgáltatások fejlesztése” című pályázati felhívásra benyújtott pályázatból kikerült intézmények közül további három (Szombathelyi Hétszínvirág, Margaréta és a Micimackó Óvoda) intézmény fejlesztésére van lehetőség.

A TOP-6.6.2-15 kódszámú, a „Szociális alapszolgáltatások infrastruktúrájának bővítése, fejlesztése” című pályázati felhívásra benyújtott pályázatból kikerült intézmények közül a Domonkos utca 5. szám alatti II. Szakmai Egység Család- és Gyermek Jóléti Szolgálatnak helyet adó épület fejlesztése valósítható meg.

Szombathely Megyei Jogú Város közgyűlése Gazdasági és Városstratégiai Bizottságának 229/2016. (VI.6.) sz. GVB határozata alapján - jelen pályázatból - a Sportház irodaépületének felújítására van lehetőség.

A Savaria Városfejlesztési Kft. fejlesztési javaslata alapján a pályázati felhívásra - a Városháza és a Szombathelyi Neumann Általános Iskola mellett – az alábbi intézmények épületeinek fejlesztésére teszek javaslatot:

|  |  |  |
| --- | --- | --- |
| **intézmény neve, címe** | **fejlesztés** | **kivitelezési költség**  **bruttó** |
| Városháza  (Kossuth Lajos u. 1-3.) | nyílászárók cseréje, tető és homlokzati hőszigetelés | 230 177 797 |
| gépészeti felújítás | 240 000 000 |
| napelem (20kW) | 12 700 000 |
| beltéri világítási rendszerek korszerűsítése | 50 000 000 |
| **összesen** | **532 877 797** |
| Szombathelyi Neumann János Általános Iskola  (Losonc u. 1.) | nyílászárók cseréje, tető és homlokzati hőszigetelés | 156 352 341 |
| épületfelügyelet és villanyszerelési munkák | 20 000 000 |
| gépészeti felújítás | 50 000 000 |
| napelem (40kW) | 25 400 000 |
| **összesen** | **251 752 341** |
| Váci M. úti orvosi rendelő és Idősek Klubja  (Váci Mihály u. 1-3.) | Tetőcsere, tetőszigetelés, fűtéskorszerűsítés, homlokzati hőszigetelés | **67 000 000** |
| Jáki úti orvosi rendelő  (Jáki út 33.) | külső homlokzat hőszigetelése, felső szint ablakainak cseréje, energetikai korszerűsítés (hőszivattyús kazán) | **43 000 000** |
| Szombathelyi Margaréta Óvoda  (Margaréta u. 1.) | homlokzati hőszigetelés, fűtési rendszer korszerűsítése | **75 000 000** |
| Szombathelyi Micimackó Óvoda  (Pázmány Péter krt. 26/a.) | nyílászárók cseréje, tető- és homlokzati hőszigetelés, fűtési rendszer korszerűsítése | **70 000 000** |
| Szombathelyi Hétszínvirág Óvoda  (Bem József u. 33.) | homlokzati hőszigetelés, lábazati felújítás; a fennmaradó nyílászárók cseréje; tető víz- és hőszigetelés; az épület energiahatékonyságának növelése; | **105 000 000** |
| II. Szakmai Egység Család- és Gyermek Jóléti Szolgálat  (Domonkos u. 5.) | homlokzati hőszigetelés, nyílászárók cseréje,elavult fűtési rendszer korszerűsítése | **45 000 000** |
| Szombathelyi Agora Kulturális Központ  (Március 15. tér | tető- és homlokzati hőszigetelés, nyílászárók cseréje, kül-és beltéri világítási rendszerek korszerűsítése, gépészeti felújítás | **250 000 000** |
| **Összesen elszámolható kivitelezési költségek** | | **1 439 630,138** |

Jelen előterjesztés mellékletét képezi a pályázati felhívásnak megfelelően elkészített szakmai javaslat.

Az előterjesztés melléklete a terjedelmére való tekintettel elektronikusan kerül kiküldésre. Elérhetősége: [www.szombathely.hu/Közgyűlés/e-Közgyűlés/2016](http://www.szombathely.hu/Közgyűlés/e-Közgyűlés/2016).

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2016. június „ ”**

**/: Illés Károly :/**

**Határozati javaslat**

**……../2016. (VI. 20.) GVB sz. határozat**

Szombathely Megyei Jogú Város Közgyűlése Gazdasági és Városstratégiai Bizottsága a „Javaslat a TOP-6.5.1-15 pályázati felhívás keretében önkormányzati épületek energetikai korszerűsítésére irányuló pályázatokkal kapcsolatos döntések meghozatalára” című előterjesztést megtárgyalta, és a 192/2016.(VI.9.) Kgy. sz. határozat 3. pontjában foglalt felhatalmazás alapján a következő döntéseket hozta:

1. A Gazdasági és Városstratégiai Bizottság a TOP-6.5.1-15 kódszámú, az „Önkormányzati épületek energetikai korszerűsítése” című pályázat megvalósítására vonatkozó – az előterjesztés mellékletét képező - koncepcionális javaslatban szereplő intézmények épületeinek fejlesztése vonatkozásában jóváhagyja.
2. A Bizottság felkéri a Polgármestert a fejlesztési javaslatban szereplő intézményekre vonatkozó pályázati dokumentáció elkészítésére és a pályázatok benyújtására.

**Felelős:**  Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési Kabinet vezetője)

**Határidő:** 1. pont esetében: azonnal

1. pont esetében: 2016. június 30.